Carmen Russo

**Karmen Ruso** (tikrasis vardas – * Carmela Carolina Fernanda Russo *; g. 1959 m. spalio 3 d. Genuja) – italų šokėja, dainininkė, aktorė, televizijos laidų vedėja ir buvęs modelis.

## Biografija
Ruso gimė policininko ir kino teatro kasininkės šeimoje. Besimokydama mokykloje ji lankė šokių akademijos užsiėmimus, o 1974 m. laimėjo grožio konkursą „Miss Liguria“. Tai suteikė jai galimybę dalyvauti konkurse „Mis Italija“, tačiau dėl jauno amžiaus jos kandidatūra buvo atmesta (metais anksčiau ji taip pat buvo laimėjusi konkursą „Miss Emilia“, o 1972 m. – „Miss Teenage Italia“).

Nusprendusi tapti aktore, 1975 m. Ruso persikėlė į Romą, kur įsikūrusios didžiosios šalies kino studijos. Tais pačiais metais ji gavo vaidmenį komedijoje „Di che segno sei?“ su Adriano Celentano ir Alberto Sordi, o 1977 m. režisierius Federico Fellini pakvietė ją į savo juostą „Moterų miestas“. 1978 m. juosta „Die linkshändige Frau“ buvo labai populiari Vokietijoje ir demonstruota Kanų kino festivalyje.

Tuo pačiu metu greta vaidybos Ruso rengė šokių pasirodymus naktiniuose klubuose, o 1978 m. debiutavo televizijos šou „La bustarella“. 1979 m. ji pirmą kartą pozavo vyrų žurnalui „Playmen“ ir iki 1984 m. tai darė dar 5 kartus, tuo pačiu tapdama vienu geriausiai apmokamu šalies erotiniu modeliu.

1980 m. pasirodė filmas „Le porno killers“, kuriame ji atliko piktadarės vaidmenį (titruose aktorė pažymėta kaip Carmen Bizet). Sekančiais metais ji liovėsi šokti naktiniuose klubuose ir atsidėjo aktorystei, nes ėmė gauti vis svarbesnius vaidmenis, dažniausiai tuo metu itin populiariose itališkose komedijose.

1981 m. Ruso pasirašė sutartį su įrašų kompanija „Fontana Records“ ir metų pabaigoje išleido pirmąjį singlą „Notte senza luna“.

1982–1983 m. aktorei buvo itin sėkmingi: ji atliko vaidmenis 4 filmuose, o 1983 m. kaip atlikėja „Carmen“ išleido albumą „Stars on Donna“. Tais pačiais metais ji nuolatos filmavosi televizijos šou „Drive In“. Dėl vis didesnio užimtumo, Ruso vis dažniau rinkosi televiziją, o 1988 m. galutinai pasitraukė iš kino. Ji pasirodydavo įvairių TV kanalų programose, o 1991 m. persikėlė į Ispaniją, kur filmavosi didelio populiarumo sulaukusiame TV seriale „Vip Noche“, vėliau ji šioje šalyje pasirodė dar dvejuose TV šou 1993 ir 2006 m.

## Asmeninis gyvenimas
1987 m. Ruso ištekėjo už Enzo Paolo Turchi. 2013 m., būdama 53 metų, ji pagimdė dukterį Marią.

## Filmografija

### Kinas
* Di che segno sei? 1975
* Merciless Man 1976
* The Left-Handed Woman (1977)
* Nerone (1977)
* Riavanti… Marsch! (1979)
* Liquirizia (1979)
* Un’ombra nell’ombra (1979)
* I viaggiatori della sera (1979)
* L’infermiera nella corsia dei militari (1979)
* Patrick Still Lives (1980)
* Moterų miestas (1980)
* La settimana bianca (1980)
* Le porno killers (1980)
* Slidinėjimo instruktorė (1981)
* Odd Squad (1981)
* Mia moglie torna a scuola (1981)
* Quella peste di Pierina (1982)
* Buona come il pane (1982)
* Il tifoso, l’arbitro e il calciatore (1982)
* Jauni, gražūs... greičiausiai turtingi (1982)
* Ti spacco il muso, bimba (1983)
* Paulo Roberto Kotechino, puolėjas (1983)
* Cuando calienta el sol… vamos alla playa (1983)
* Rimini Rimini 2 (1988)

### Televizija
* La bustarella (1978)
* Portobello (1978)
* Sam et Sally (1979)
* Colosseum (1983)
* Drive In (1983)
* Risatissima (1985)
* Un fantastico tragico venerdì (1986)
* Grand Hotel (1986)
* Io Jane, tu Tarzan (1989)
* Domenica in (1990)
* Vip Noche (1991)
* La batalla de las estrellas (1993)
* Notte italiana (1994)
* L’isola dei famosi (2003)
* Supervivientes (2006)
* Buona domenica (2007)

## Muzika

### Albumai
* Stars on Donna (1983)
* Le canzoni di "Drive in… " (1984)
* Una notte italiana (1992)
* Ciù Ciù Dance (1993) (EP)
* Macho Mambo (1996) (EP)

### Singlai
* Notte senza luna (1981)
* Mi scusi, signorina (1984)
* Sì (1985)
* Mai, Mai, Mai (1985)
* Camomillati Venerdì (1986)
* Bravi, Settepiù (1987)
* Io Jane tu Tarzan (1989)

## Šaltiniai

## Nuorodos

* Oficiali svetainė 
* IMDb profilis